Euroopa Liidu Teataja L 130 , 27/05/2003 Lk 0027 - 0028



Komisjoni otsus, 23. mai 2003, millega muudetakse otsust 2002/300/EÜ Bonamia ostreae ja/või Marteilia refringensi osas heakskiidetud tsoonide kehtestamise kohta (teatavaks tehtud numbri K(2003) 1639 all) (EMPs kohaldatav tekst) (2003/378/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuari 1991. aasta direktiivi 91/67/EMÜ akvakultuurloomade ja -toodete turuleviimist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artiklit 5, ning arvestades järgmist: (1) Komisjoni otsus 2002/300/EÜ [3] sätestatakse Iirimaa piirkonnad, mida käsitletakse vabana Bonamia ostrea ja/või Marteilia refringensi haigusest. (2) Iirimaa pädev veterinaarasutus informeeris komisjoni ja teisi liikmesriike Bonamia ostrea avastamisest Achill Soundis, piirkonnas, mida varem käsitleti kõnesolevast haigusest vabana. Seepärast ei saa seda piirkonda enam käsitleda Bonamia ostrea haigusest vabana. (3) Otsust 2002/300/EÜ tuleks vastavalt muuta. (4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2002/300/EÜ lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 23. mai 2003 Komisjoni nimel komisjoni liige David Byrne [1] EÜT L 46, 19.2.1991, lk 1. [2] EÜT L 189, 3.7.1998, lk 12. [3] EÜT L 103, 19.4.2002, lk 24. -------------------------------------------------- LISA " LISA ÜHE VÕI MITME BONAMIA OSTREAE JA MARTEILIA REFRINGENSI KARPLOOMAHAIGUSE SUHTES HEAKSKIIDETUD TSOONID 1.A. B. ostrae suhtes heakskiidetud tsoonid Iirimaal - kogu Iirimaa rannik, välja arvatud järgmised viis piirkonda: - Corki sadam, - Galway laht, - Ballinakilli sadam, - Clew laht, - Achill Sound. 1.B. M. refringensi suhtes heakskiidetud tsoonid Iirimaal - kogu Iirimaa rannik. 2.A. B. ostrae suhtes heakskiidetud tsoonid Ühendkuningriigis, Kanalisaartel ja Mani saarel - kogu Suurbritannia rannik, välja arvatud järgmised piirkonnad: - Cornwalli lõunarannik Lizardist Start Pointini, - piirkond Solenti suudmeala ümbruses Portland Billist Selsey Billini, - Essexi rannikupiirkond Shoeburynessist Landguardini, - kogu Põhja-Iirimaa rannik, - kogu Guernsey ja Hermi rannik, - Jersey osariikide tsoon: tsoon koosneb padumerest ja vahetust rannikupiirkonnast, mis jääb Jersey saare peamise tõusuveemärgi ja Jersey saare peamisest mõõnaveemärgist kolme meremiili kaugusele tõmmatud kujuteldava joone vahele. Tsoon asub Saint-Malo lahes, La Manche’i väina lõunaosas, - kogu Mani saare rannik. 2.B. M. refringensi suhtes heakskiidetud tsoonid Ühendkuningriigis, Kanalisaartel ja Mani saarel - kogu Suurbritannia rannik, - kogu Põhja-Iirimaa rannik, - kogu Guernsey ja Hermi rannik, - Jersey osariikide tsoon: tsoon koosneb padumerest ja vahetust rannikupiirkonnast, mis jääb Jersey saare peamise tõusuveemärgi ja Jersey saare peamisest mõõnaveemärgist kolme meremiili kaugusele tõmmatud kujuteldava joone vahele. Tsoon asub Saint-Malo lahes, La Manche’i väina lõunaosas, - kogu Mani saare rannik. " --------------------------------------------------